**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-1.014**

**„Опазване и възстановяване на морското биологично разнообразие и екосистеми и компенсационни режими в рамките на устойчивите риболовни дейности“, Програма за морско дело и рибарство 2014 - 2020 г. (ПМДР),**

 **одобрени с Докладна записка № …………………………**

**от Ръководителя на Управляващия орган на ПМДР**

**Въпроси:**

**Въпроси по точка 13.1 „Допустими дейности“ от УК е описано, една от допустимите дейности е: „…1.1.Събиране на отпадъци в морето от рибарите (напр. отстраняване на изгубени риболовни уреди и морски отпадъци; в т. ч. и пластмаса)…“.**

1. В случай, че изпълнител е външна фирма, която да организира и наеме рибари, какъв трябва да и е предмета на дейност, с оглед изискванията към оферентите за оборот и предмет на дейност? В случая е много специфична дейността - услуга „събиране и почистване на отпадъци“. Допустимо ли е дейността да се извърши от водолазна фирма, която на наеме рибари, с оглед и на безопасността на влизанията в морето?
2. В случай, че се наемат рибари на граждански договори да съберат и почистят отпадъци, следва ли да доказват оборот за сходни услуги, каквото е изискването към оферентите?
3. На какво изискване трябва да отговарят рибарите, и какви документи следва да представят? Достатъчно ли е да представят риболовен билет, или трябва да извършват стопански риболов? Не е уточнено за какви рибари става на въпрос.
4. Тъй като дейността е много общо разписана, и предполага цялостна организация на мероприятието питаме за следното:

Допустимо ли е да се осигури водолазен екип или, с оглед на безопасността на рибарите и имайки предвид, че отстраняването на изгубени риболовни уреди и морски отпадъци няма да се извършва само плитката част на акваторията, а ще се налага гмуркания?

Допустимо ли е да се наеме и плавателен съд, който да осигурява предвиждането в избраната за почиства част от акваторията?

**ВЪПРОСИ по точка 14.1.3. Допустими за финансиране са следните разходи, предназначени за осъществяване на дейностите по точка 13.1 „Допустими дейности“ от УК.**

1. Допустимо ли е наемане на контейнер за събиране на отпадъци, т. к. не е описано като допустима разход, но и „наема“ не е описан като недопустим в точка 14.2. „Недопустими разходи“?
2. в точката 14.1.3 е описан допустим разход „… 1.6. такси свързани с тържища за депониране на отпадъци отстранени от морето във връзка с т. 1.1…“ . Питането ни е: Как ще се определи произхода на цената за този разход, с оферта ли, с референти цени на тон от желязо, пластмаса от депата за отпадъци, или? Следва да се има предвид, че не може да се прогнозира колко точно отпадъци ще се извадят от дадена акватория, в тази връзка е ще трудно да се определи размера на разхода.
3. Здравейте,

Бих искала да Ви задам следния въпрос във връзка с необходимите документи и критерии за програма „Опазване и възстановяване на морското биологично разнообразие и екосистеми и компенсационни режими в рамките на устойчивите риболовни дейности”:

Къде мога да намеря изискванията за финансов и административен капацитет?

Благодаря за помощта!

Поздрави,

Яна Георгиева

**Отговори:**

1. В случай, че се предвижда изпълнител да е външна фирма, която да организира и наеме рибари същата следва да бъде регистрирана с предмет на дейност Рибно стопанство, съответно с код по КИД 2008 – 03, Събиране на отпадъци с код по КИД 2008 – 38 или Възстановяване и други услуги по управление на отпадъци с код по КИД 2008 – 39;
2. В случай, че се наемат рибари на граждански договори да съберат и почистят отпадъци същите следва да бъдат избрани по реда на Закона за обществени поръчки или по реда на Постановление№ 160 на Министерския съвет от 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове;
3. Рибарите, които ще извършват събирането на отпадъци следва да представят валидно Разрешително за стопански риболов, съгласно член 17 от Закона за рибарството и аквакултурите;
4. В случай че е предвидено осигуряването на водолазен екип и/или наема на плавателен съд в проектното предложение следва да бъде подробно обоснована необходимостта от тях;
5. Наемането на контейнер за събиране на отпадъци не е допустим разход по процедурата;
6. За определяне произхода на цените, отново следва да бъдат представени документи посочени в раздел 24 т. 2 от Условията за кандидатстване кореспондиращи със съответната Наредба за определяне на цените на депониране на отпадъци на съответната Община или еквивалент (Пр. пристанища такса за депониране на отпадъци).
7. За определянето на административен капацитет кандидатите следва да представят попълнена Декларация № 6, а за финансов капацитет следва да представят декларация в свободен текст, съгласно т. 24, т. 20 от Условията за кандидатстване.